nvidia/miracl-vision huggingface dataset:
हवाई जहाज

हवाई जहाज एक प्रकार का वायुयान होता है, जो अपने पंखों के द्वारा गति मिलने पर हवा में उड़ता है। यह कई आकार, वजन आदि में मिता है। इसका मुख्य उपयोग वस्तुओं और लोगों को एक स्थान से दूसरे स्थान ले जाने में किया जाता है। इसके अलावा इसका उपयोग सेना, अनुसंधान कार्यों आदि में भी किया जाता है। बहुत से जहाज को उड़ाने के लिए चालक की आवश्यकता होती है, लेकिन कुछ को कम्प्यूटर की सहायता से भी चलाया जा सकता है। इसका नाम हिन्दी भाषा जहाज शब्द के मेल से बना है। यह हवा में उड़ सकता है, इस कारण इसे हवाई जहाज कहते हैं। इसके अन्य नाम में एयरप्लेन भी है, जो इसके निर्माण और विकास के बाद बोला जाता है। इसके नाम में एयर शब्द ग्रीक भाषा से आया है और प्लेन शब्द लेटिन या ग्रीक भाषा से लिया गया है। राइट बंधुओं ने वर्ष 1903 को एक हवाई जहाज बनाया था। लेकिन इसे पूरी तरह से नियंत्रित नहीं किया जा सकता था। वर्ष 1905 राइट फ्लेयर 3 बनाया था, जिसे पूरी तरह से नियंत्रित किया जा सकता था। वर्ष 1906 में अल्बेर्टों सेंटोस डुमोंट ने दावा किया कि उसने पहला hi हवाई जहाज बनाया है। इसके बाद 22 सेकंड में 220 मीटर की ऊँचाई में जा कर उस समय का विश्व कीर्तिमान बनाया।
संपीड़ित प्राकृतिक गैस

संपीडित प्राकृतिक गैस (अंग्रेज़ी - Compressed Natural Gas, संक्षेप में CNG, सीएनजी) प्राकृतिक रूप से पाए जाने वाले ज्वलनशील गैस को अत्यधिक दबाब के अन्दर रखने से बने तरल को कहते हैं। इस गैस को वाहनों में प्रयोग करने के लिए २०० से २५० किलोग्राम प्रति वर्ग से.मी. तक दबाया जाता है। प्राकृतिक गैस को दबाकर कम करने का प्रमुख उद्देश्य यह है कि यह आयतन कम घेरे और इंजन के दहन प्रकोष्ठ में उपयुक्त दाब के साथ प्रवेश करे। चूंकि यह प्राकृतिक गैस का ही संपीड़ित रूप है, इसलिए सीएनजी का रासायनिक संगठन भी वही होता है, जो बगैर दबाई गई गैस का होता है। प्राकृतिक गैस की तरह सी.एन.जी के अवयव हैं, मीथेन, ईथेन और प्रोपेन। प्राकृतिक गैस की तरह सी.एन.जी. भी रंगहीन, गंधहीन और विषहीन होती है। यह हवा से मामूली सी हल्की होती है। इसका प्रयोग ईंधन की तरह और कई देशों में वाहनों को चलाने के लिए ऊर्जा स्रोत की तरह किया जाता है। इसका प्रमुख संघटक मिथेन गैस होती है, जो सामान्यतः ७५-९८% की मात्रा में रहती है। इसको प्रायः २००-२२० 'बार' (यानि २०-२२ मेगापास्कल) के सिलिंडरों में भंडारित किया जाता है। इसका प्रयोग डीजल इंजन तथा पेट्रोल इंजन दोनों में किया जाता है। पहले इसे २२० 'बार' से ५ 'बार' पर प्रथम चरण विघटक द्वारा लाया जाता है जिसके बाद इस प्रयोग के लिए (लगभग १.३ 'बार') द्वितीय चरण विघटक द्वारा लाया जाता है। इसके बाद इसे प्रयोग किया जाता है। वायुमंडलीय दबाब के २०० गुणा अधिक दाब पर रहने के बावजूद यह गैस की अवस्था में ही रहता है। पर अत्यधिक दबाव बनाने से यह द्रव बन जाता है और तब इसे तरलीकृत प्राकृतिक गैस (एलएनजी) कहते हैं। संपीड़न से हानिकारक गैसों का उत्सर्जन काफ़ी कम हो जाता है इस कारण पर्यावरण को बचाने को उत्सुक कई देश-प्रदेशों की सरकारों ने इसके प्रयोग करने को जनता को बाध्य या प्रोत्साहित किया है। संपीड़ित गैस के कई लाभ होते हैं। पर्यावरण के लिहाज से यह गैस बेहतर मानी जाती है। पैट्रोल और डीजल की तुलना में यह कार्बन डाइऑक्साइड, नाइट्रोजन ऑक्साइड और जैविक गैसें कम उत्सर्जित करती हैं। पैट्रोल और डीजल गाड़ियों की तुलना में सी.एन.जी. का खर्च कम होता है। अंतरराष्ट्रीय न्यायालयों में सामंजस्यपूर्ण कोड और मानकों की कमी एनजीवी बाजार में प्रवेश के लिए एक अतिरिक्त बाधा है।  अंतर्राष्ट्रीय मानकीकरण संगठन की एक सक्रिय तकनीकी समिति है जो वाहनों के लिए प्राकृतिक गैस ईंधन स्टेशनों के मानक पर काम कर रही है।  सामंजस्यपूर्ण अंतरराष्ट्रीय कोड की कमी के बावजूद, प्राकृतिक गैस वाहनों का एक उत्कृष्ट वैश्विक सुरक्षा रिकॉर्ड है। मौजूदा अंतरराष्ट्रीय मानकों में आईएसओ 14469-2: 2007 शामिल है जो सीएनजी वाहन नोजल और ग्रहण पर लागू होता है  और आईएसओ 15500-9:2012 दबाव नियामक के लिए परीक्षण और आवश्यकताओं को निर्दिष्ट करता है। नेशनल फायर प्रोटेक्शन एसोसिएशन का एनएफपीए 52 कोड संयुक्त राज्य में प्राकृतिक गैस वाहन सुरक्षा मानकों को शामिल करता है।
मंगल पांडे

मंगल पाण्डेय एक भारतीय स्वतंत्रता सेनानी थे जिन्होंने 1857 में भारत के प्रथम स्वाधीनता संग्राम में महत्वपूर्ण भूमिका निभाई। वो ईस्ट इंडिया कंपनी की 34वीं बंगाल इंफेन्ट्री के सिपाही थे। तत्कालीन अंग्रेजी शासन ने उन्हें बागी करार दिया जबकि आम हिंदुस्तानी उन्हें आजादी की लड़ाई के नायक के रूप में सम्मान देता है। भारत के स्वाधीनता संग्राम में उनकी महत्वपूर्ण भूमिका को लेकर भारत सरकार द्वारा उनके सम्मान में सन् 1984 में एक डाक टिकट जारी किया गया। तथा मंगल पांडे द्वारा गाय की चर्बी मिले कारतूस को मुँह से काटने से मना कर दिया था,फलस्वरूप उन्हे गिरफ्तार कर 8 अप्रैल 1857 को फांसी दे दी गई| मंगल पाण्डेय का जन्म भारत में उत्तर प्रदेश के बलिया जिले के नगवा नामक गांव में एक "ब्राह्मण" परिवार में हुआ था।इनके पिता का नाम दिवाकर पांडे था। " ब्राह्मण" होने के कारण मंगल पाण्डेय सन् 1849 में 22 साल की उम्र में ब्रिटिश ईस्ट इंडिया कंपनी की सेना मे बंगाल नेटिव इन्फेंट्री की ३४वी बटालियन मे भर्ती किये गए, जिसमें ज्यादा संख्या मे ब्राह्मणो को भर्ती की जाती थी। विद्रोह का प्रारम्भ एक बंदूक की वजह से हुआ। सिपाहियों को पैटऱ्न १८५३ एनफ़ील्ड बंदूक दी गयीं जो कि ०.५७७ कैलीबर की बंदूक थी तथा पुरानी और कई दशकों से उपयोग में लायी जा रही ब्राउन बैस के मुकाबले में शक्तिशाली और अचूक थी। नयी बंदूक में गोली दागने की आधुनिक प्रणाली (प्रिकशन कैप) का प्रयोग किया गया था परन्तु बंदूक में गोली भरने की प्रक्रिया पुरानी थी। नयी एनफ़ील्ड बंदूक भरने के लिये कारतूस को दांतों से काट कर खोलना पड़ता था और उसमे भरे हुए बारुद को बंदूक की नली में भर कर कारतूस को डालना पड़ता था। कारतूस का बाहरी आवरण में चर्बी होती थी जो कि उसे पानी की सीलन से बचाती थी। सिपाहियों के बीच अफ़वाह फ़ैल चुकी थी कि कारतूस में लगी हुई चर्बी सुअर और गाय के मांस से बनायी जाती है। २९ मार्च १८५७ को बैरकपुर परेड मैदान कलकत्ता के निकट मंगल पाण्डेय जो दुगवा रहीमपुर(फैजाबाद) के रहने वाले थे रेजीमेण्ट के अफ़सर लेफ़्टीनेण्ट बाग पर हमला कर के उसे घायल कर दिया। जनरल जान हेएरसेये के अनुसार मंगल पाण्डेय किसी प्रकार के धार्मिक पागलपन में थे जनरल ने जमादार ईश्वरी प्रसाद ने मंगल पांडेय को गिरफ़्तार करने का आदेश दिया पर ज़मीदार ने मना कर दिया। सिवाय एक सिपाही शेख पलटु को छोड़ कर सारी रेजीमेण्ट ने मंगल पाण्डेय को गिरफ़्तार करने से मना कर दिया। मंगल पाण्डेय ने अपने साथियों को खुलेआम विद्रोह करने के लिये कहा पर किसी के ना मानने पर उन्होने अपनी बंदूक से अपनी प्राण लेने का प्रयास किया। परन्तु वे इस प्रयास में केवल घायल हुये। ६ अप्रैल १८५७ को मंगल पाण्डेय का कोर्ट मार्शल कर दिया गया और ८ अप्रैल को फ़ांसी दे दी गयी। मंगल पांडे द्वारा लगायी गयी विद्रोह की यह चिंगारी बुझी नहीं। एक महीने बाद ही १० मई सन् १८५७ को मेरठ की छावनी में कोतवाल धनसिंह गुर्जर के नेतृत्व में बगावत हो गयी। ओर गुर्जर धनसिंह कोतवाल इस के जनक के रूप में सामने आए यह विप्लव देखते ही देखते पूरे उत्तरी भारत में फैल गया जिससे अंग्रेजों को स्पष्ट संदेश मिल गया कि अब भारत पर राज्य करना उतना आसान नहीं है जितना वे समझ रहे थे। इसके बाद ही हिन्दुस्तान में चौंतीस हजार सात सौ पैंतीस अंग्रेजी कानून यहाँ की जनता पर लागू किये गये ताकि मंगल पाण्डेय सरीखा कोई सैनिक दोबारा भारतीय शासकों के विरुद्ध बगावत न कर सके।
गैलियम आर्सेनाइड

1238 °C, 1511 K, 2260 °F गैलियम आर्सेनाइड (Gallium arsenide / GaAs), एक रासायनिक यौगिक है जो गल्लियम और आर्सैनिक तत्त्वों से मिलकर बनता है। यह एक अर्धचालक पदार्थ है जिसकी क्रिस्टल संरचना जिंक ब्लेन्ड क्रिस्टल सांरचना जैसी है। गैलियम आर्सेनाइड से बहुत सी युक्तियाँ बनायी जातीं हैं, जैसे माइक्रोवेव आवृत्ति पर काम करने वाले एकीकृत परिपथ (IC), मोनोलिथिक माइक्रोवेव एकीकृत परिपथ, अवरक्त प्रकाश उत्सर्जक डायोड, लेज़र डायोड, सौर सेल, तथा प्रकाशीय खिड़कियाँ। GaAs का उपयोग प्रायः अन्य III-V अर्धचालकों के एपितैक्सियल विकास के लिए सबस्ट्रेट पदार्थ के रूप में होता है, जैसे इंडियम गैलियम आर्सेनाइड, एल्यूमिनियम गैलियम आर्सेनाइड आदि।
बसंतसर का युद्ध

बसन्तर का युद्ध (४ दिसम्बर से १६ दिसम्बर, १९७१) भारत-पाक युद्ध 1971 के समय भारतीय एवं पाकिस्तानी सेनाओं के बीच पश्चिमी सीमा पर लड़ा गया एक महत्त्वपूर्ण युद्ध था। यह युद्ध बसन्तर नदी के क्षेत्र में हुआ था जो पाकिस्तान में है। इस भयंकर युद्ध में भारतीय सैनिक विजयी हुए थे।
बागुन सुमब्राई

बागुन सुम्ब्रुई (24 फरवरी 1924 – 22 जून 2018) एक भारतीय राजनीतिज्ञ, आदिवासी नेता तथा भारतीय राष्ट्रीय कांग्रेस के सदस्य थे। वह 1977 से 2004 तक पांच बार झारखंड के सिंहभूम लोकसभा क्षेत्र के संसद रहे। वह एक गांधीवादी नेता थे और उन्हें "झारखंड के गांधी" के नाम से भी जाना जाता है। सुम्ब्राई का जन्म 24 फरवरी 1924 में तत्कालीन बिहार के सिंहभूम (अब पश्चिमी सिंहभूम जिला, झारखण्ड) के मुफस्सिल थाना में भूता नामक गांव में हुआ था। उन्होंने सातवीं कक्षा तक पढ़ाई की थी। वह संथाली, हिन्दी, बांग्ला, अंग्रेजी सहित अनेक भाषाओं के जानकार थे। बागुन सुम्ब्राई के पिता ब्रिटिश शासन के दौरान एक मुंडा थे। पिता की मृत्यु के बाद उन्हें ग्राम मुंडा चुना गया। ग्राम मुंडा रहने के दौरान उन्होंने चार पीढ़ के 138 गांवों को 1945 में वन विभाग को मालगुजारी देने से इन्कार किया और अंग्रेजी शासन के खिलाफ जबर्दस्त आंदोलन चलाया। बाद में, वह राजनीति में शामिल हो गए। सुम्ब्राई ने राजनीति में आने से पहले ही डायन प्रथा जैसी कुरीतियों के खिलाफ कई सामाजिक आंदोलनों की शुरुआत की थी। उनका राजनीति सफर 1967 से झारखंड पार्टी के साथ शुरू हुआ। उन्होंने झारखंड पार्टी के संस्थापक जयपाल सिंह मुंडा के साथ अलग झारखंड राज्य के लिए कई आंदोलन किए। बागुन सुम्ब्राई ने "बिहारी भगाओ आंदोलन" भी चलाया था। सुम्ब्राई 1952 से लेकर 1977 तक झारखंड पार्टी के सदस्य रहे। 1967-69 में पहली बार वह बिहार विधानसभा में सिंहभूम निर्वाचन क्षेत्र से झारखंड पार्टी के विधायक बने। वह 1967, 1969, 1972 और 2000 में सिंहभूम निर्वाचन क्षेत्र से चार बार विधायक बने। वह 1967-68 में लोक लेखा समिति के सदस्य बने। 1969-72 में बिहार सरकार के वन उत्पादन, परिवहन, कल्याण और खेल मंत्री भी रहे। 1972 में वह एसटी, एससी और बीसी कल्याण समिति के सदस्य रहे। 2000 में वह बिहार और झारखंड सरकार में जनजातीय कल्याण मंत्री तथा श्रम और कल्याण मंत्रालय में सलाहकार समिति के सदस्य थे। 1977-79 में सुम्ब्राई पहली बार सिंहभूम लोकसभा क्षेत्र से सांसद चुने गए। वह 1977-79 में छठी लोकसभा, 1980-84 में सातवीं लोकसभा, 1984-89 में आठवीं लोकसभा, 1989-91 में नौवीं लोकसभा और 2004 में चौदहवीं लोकसभआ मे सिंहभूम से पांच बार सांसद रहे। 1968-79 में सुम्ब्राई अखिल भारतीय झारखंड पार्टी के अध्यक्ष बने, 1979 में वह जनता पार्टी, बिहार के सदस्य बने। फिर 1980 में भारतीय जनता पार्टी, बिहार के सदस्य बने। सुम्ब्राई अपने वैवाहिक जीवन के लिए भी हमेशा चर्चा में रहे। उनकी अनेक महिलाओं के साथ वैवाहिक संबंध थे। वह खुद भी चार पत्नी होने की बात स्वीकार करते थे। इनमें दशमती सुम्ब्रई, चंद्रवती सुम्ब्रई, पूर्व मंत्री मुक्तिदानी सुम्ब्रई, और अनिता बलमुचू सुम्ब्रई हैं। उनकी पहली पत्नी दसमती सुम्ब्रई, दूसरी पत्नी चंद्रवती सुम्ब्रई, तीसरी पत्नी मुक्तीदानी सुम्ब्रई तीनों का स्वर्गवास हो चुका है। पहली पत्नी से कोई बच्चा नहीं था, जबकि दूसरी पत्नी से एक पुत्र छोटा सुम्ब्रई था जिसकी मृत्यु हो चुकी है। तीसरी पत्नी से पुत्र हिटलर सुम्ब्रई व एक बेटी हैं। चौथी पत्नी अनीता से एक बेटा अविनाश सुम्ब्रई हैं। वह परित्याक्ता, विधवा और सामाजिक प्रताड़ना की शिकार महिलाओं की मदद किया करते थे, इस कारण अनेक महिलाएं सुम्ब्रई को अपना पति मानने लगीं। उनकी बहुपत्नियों का मसला एकीकृत बिहार विधानसभा में उठा, तो उस वक्त एक समिति ने जांच में पाया था कि 28 महिलाओं ने बागुन सुम्ब्रई को अपना पति बताया है। इस प्रकार उनकी लगभग 58 पत्नियां होने की बात कही जाती है। सुम्ब्राई का 22 जून 2018 को 94 वर्ष की आयु में जमशेदपुर में निधन हो गया।
अतिसूक्ष्म तरंग

विद्युत चुम्बकीय तरंगें जिनकी तरंग दैर्घ्य एक मीटर से छोट्ट तथा एक मिलिमीटर से बङी होती है, या आवृत्ति 300 मैगा हर्ट्ज़ से 300 गीगा हर्ट्ज़ के बीच होती है, उन्हें अतिसूक्ष्म तरंग कहते हैं। प्रकीर्णन, ध्रुवीकरण, विवर्तन, अपवर्तन, विलयन, समावेशन आदि, जो कि प्यायः प्रत्यक्ष प्रकाश के गुण होते हैं, इनमें भी मिलते हैं। अतिसूक्ष्म तरंग में निम्न आती हैं :- 300 GHz, के ऊपर विद्युत चुम्बकीय विकिरण का विलयन, पृथ्वी के वातावरण द्वारा इतना अधिक होता है कि, यह प्रभावी रूप से एकदम ठोस जैसा हो जाता है, व उन्हें निकलने नहीं देता, जब तक कि वापस पारदर्शी नहीं हो जाता, अधोरक्त या प्रत्यक्ष वर्णक्रम के लिए।
गोपालकृष्ण गांधी

गोपालकृष्ण गांधी (जन्म 22 अप्रैल 1946) एक भारतीय सिविल सेवक और डिप्लोमैट, पश्चिम बंगाल के पुर्वतन राज्यपाल (2004 से 2009) है।भारतीय प्रशासनिक सेवा के पूर्व सदस्य के रूप में, उन्होंने अन्य प्रशासनिक और कूटनीतिक पदों के बीच भारत के राष्ट्रपति के सचिव के रूप में और दक्षिण अफ्रीका और श्रीलंका के उच्चायुक्त के रूप में सेवा की।
टी॰वी॰ राजेश्वर

टी॰वी॰ राजेश्वर (जन्म 28 अगस्त 1926) भारतीय पुलिस सेवा के पूर्व अधिकारी, इंटेलिजेंस ब्यूरो के पूर्व प्रमुख और सिक्किम, पश्चिम बंगाल एवं उत्तर प्रदेश के पूर्व राज्यपाल हैं। उन्हें 2002 में पद्म विभूषण से सम्मानित किया गया। टी॰वी॰ राजेश्वर का निधन 14 जनवरी 2018 को हो गया था। वो अगस्त 1983 से नवम्बर 1985 तक आन्ध्र प्रदेश के लेफ्टिडेंट गर्वनर रहे। नवम्बर 1985 से मार्च 1998 तक वो सिक्कीम के राज्यपाल रहे। 20 मार्च 1989 से 7 फ़रवरी 1990 तक वो पश्चिम बंगाल एवं 8 जुलाई 2004 से 27 जुलाई 2009 तक वो उत्तर प्रदेश के राज्यपाल रहे।
विष्णु सदाशिव कोकजे

विष्णु सदाशिव कोकजा विश्व हिन्दू परिषद के नए अंतर्राष्ट्रीय अध्यक्ष हैं। सन 2003 से 2008 तक वे हिमाचल प्रदेश के राज्यपाल थे। उन्होंने भारत विकास परिषद के अध्यक्ष के रूप में भी सेवा दी है। विष्णु सदाशिव कोकजे का जन्म मध्य प्रदेश में 6 सितंबर 1 9 3 9 में हुआ था। उन्होंने इंदौर से एलएलबी पूरा करने के बाद १९६४ में कानून का अभ्यास करना शुरु किया। उन्हें 28 जुलाई १९९० को मध्य प्रदेश उच्च न्यायालय का न्यायाधीश नियुक्त किया गया था। उन्होंने 2001 में 11 महीनों के लिए राजस्थान उच्च न्यायालय के कार्यकारी मुख्य न्यायाधीश के रूप में कार्य किया और सितंबर 2002 में भारत के सर्वोच्च न्यायालय के वरिष्ठ अधिवक्ता के रूप में नामित किया गया था। वे 8 मई 2003 को हिमाचल प्रदेश के राज्यपाल बने, और 1 9 जुलाई 2008 तक इस पद पर कार्यरत थे।
प्रत्यक्ष वर्णक्रम

प्रत्यक्ष वर्णक्रम या दृष्य वर्णक्रम विद्युत चुम्बकीय वर्णक्रम का एक भाग है, जो मानवीय चक्षुओं को दिखाई देता है। इस श्रेणी की विद्युत चुम्बकीय तरंगों को प्रकाश कहते हैं। एक आदर्श मानवी चक्षु वायु में देखती है 380 नैनोमीटर से 750 नैनोमीटर तरंगदर्घ्य की प्रकाश को देख सकती है।। इसके अनुसार जल में और अन्य माध्यमों में यह उस माध्यम के अपवर्तन गुणांक (refractive index) के गुणक में दृश्यता घट जाती है। आवृत्ति के अनुसार, यह 400-790 टैरा हर्ट्ज के बराबर की पट्टी में पङता है। आँख द्वारा देखे गए प्रकाश की अधिकतम संवेदनशीलता 555 nm (540 THz) होती है (वर्णक्रम के हरे क्षेत्र में)। वैसे वर्णक्रम में वे सभी रंग नहीं होते जो कि मानवी आँख या मस्तिष्क देख या पहचान सकता है जैसे भूरा, गुलाबी या रानी अनुपस्थित हैं। यह इसलिए क्योंकि ये मिश्रित तरंग दैर्घ्य से बनते हैं, खासकर लाल के छाया। इंद्रधनुष के परिचित वर्ण जो कि प्रत्यक्ष वर्णक्रम में आते हैं, में वे सभी वर्ण सम्मिलित हैं, जो कि प्रत्यक्ष प्रकाश की एकल आवृत्ति द्वारा दिखाई देते हैं, यानी कि शुद्ध वर्णक्रमिक या एक रंगीय / मोनोक्रोमैटिक वर्ण। वर्ण प्रदर्शक (जैसे, कम्प्यूटर प्रदर्शक या दूरदर्शन उपकरण) लाल, हरा, तथानीला वर्ण मिलाते हैं, वर्णक्रम के बराबरी में। इस दृष्टान्त में पतली लाल, हरी व नीली पट्टियाँ ऊपर प्रयोग किए रंग को निर्मित करने में लगे इन रंगों का मिश्रण।
रेडियो तरंग

4 5 6 7 8 9 10 11 12 VLF LF MF HF VHF UHF SHF EHF A B C D E F G H I J K L M HF VHF UHF L S C X Ku K Ka V W रेडियो तरंगें (radio waves) वे विद्युत चुम्बकीय तरंगें हैं, जिनका तरंगदैर्घ्य १० सेण्टीमीटर से १०० किमी के बीच होता है। ये मानवनिर्मित भी होती हैं और प्राकृतिक भी। मानव की कोई इंद्रिय इन्हें पहचान नहीं सकती बल्कि ये किसी अन्य तकनीकी उपकरण (जैसे, रेडियो संग्राही) द्वारा पकड़ी एवं अनुभव की जातीं हैं। इनका प्रयोग मुख्यतः बिना तार के, वातावरण या बाहरी व्योम के द्वारा सूचना का आदान प्रदान या परिवहन में होता है। इन्हें अन्य विद्युत चुम्बकीय तरंगों से इनकी तरंग दैर्घ्य के अधार पर पृथक किया जाता है, जो अपेक्षाकृत अधिक लम्बी होती है। सबसे पहले 1864 में James Clerk Maxwell ने Theoretical और Mathematically ये दिखाया था की विद्युतचुम्बकीय तरंगें (electromagnetic waves) बिना तार के एक जगह से दूसरी जगह कैसे भेजी जा सकती है। लेकिन पांच साल बाद यानी के 1869 में उनकी मृत्यु हो गई और वो रेडियो को नहीं बना सके। उसके बाद 1886-1889 में एक जर्मन वैज्ञानिक Heinrich Hertz ने रेडियो की Theory को साबित किया की ये Theory सही है। इसके बाद 1890 में एक इटालियन वैज्ञानिक Guglielmo Marconi ने Wireless टेलीग्राफी पर काम करना शुरू किया जब वो सिर्फ 16 साल के थे . और 1900 में उन्होंने पहली बार रेडियो संदेश भेज कर दिखाया. लेकिन एक से अधिक व्यक्तियों के पास रेडियो सन्देश 1906 में भेज गया था वो भी अटलांटिक महासागर में तैर रहे जहाजों के रेडियो ऑपरेटरों के पास और ये कोई संदेश नहीं बल्कि एक संगीत उनको सुनाया गया था। रेडियो के बारे में रोचक जानकारी:- • सबसे पहले 1918 में New York में एक रेडियो स्टेशन लगाया गया जिसका नाम था “The Forest” पर कुछ दिनों बाद ही पुलिस को पता लगा गया और उसे बंद करवा दिया लेकिन नवंबर 1920 में पहली बार क़ानूनी तौर पर रेडियो स्टेशन शुरू करने की अनुमति मिली • रेडियो पर Advertising की शुरुआत 1923 में हुई | •1936 में भारत में एक सरकारी रेडियो की शुरुआत हुई जो भारत आजाद होने के बाद ऑल इंडिया रेडियो या आकाशवाणी बन गया। •1939 में द्वितीय विश्वयुद्ध के दौरान सारे रेडियो स्टेशन सरकार ने बंद कर दिए थे | एक हजार किलो हर्ट्ज(1000kHz) रेडियो तरंग की तरंगदैर्ध्य 300 मीटर होती है| रेडियो तरंगें विद्युत धारा को रेडियो आवृत्ति पर प्रत्यावर्तन करने पर बनती हैं। यह धारा एक विशिष्ट चालक जिसे एण्टीना कहते हैं, से पास कराई जाती है। इसकी लम्बाई तरंग दैर्घ्य के बराबर ही होनी चाहिये, जिससे कि दक्षता से कार्य हो पाए। अत्यधिक लम्बी तरंगें प्रायौगिक नहीं हैं, क्योंकि उनके हेतु अत्यधिक लम्बा एण्टीना चाहिए, जो सम्भव नहीं है। हालांकि वे भी कभी कभी तडित (बिजली) गिरते समय बनती हैं। रेडियो तरंगें अंतरिक्षीय प्रक्रिया से भी बनतीं हैं, परंतु वे सुदूर गहन अंतरिक्ष में ही बनती हैं।u इन्हें तरंग दैर्घ्य पर आधारित, विभिन्न पट्टीयों (बैण्ड) में बांटा गया है। प्रसार आवृत्तियाँ: For more information see the NTIA frequency allocation chart: https://web.archive.org/web/20080204194331/http://www.ntia.doc.gov/osmhome/allochrt.html मान्य आवृत्तियों का रेंज विभिन्न देशों में भिन्न है। Frequencies from 216 to 450 MHz were sometimes called P-band: Previous, since early British Radar used this band but later switched to higher frequencies.
टैरा हर्ट्ज़ विकिरण

विद्युतचुंबकीय तरंगें जिनकी आवृत्ति टैरा हर्ट्ज़ (१० पर १२ घात) के कोटि (order) की होती हैं, उन्हें टेरा हर्ट्ज़ विकिरण या टी तरंगें, टैरा हर्ट्ज़ तरंग या प्रकाश, टी-प्रकाश, टी-लक्स आदि कहा जाता है। इनकी आवृत्ति 300 gigahertz (3x1011 हर्ट्ज़) से 3 टैरा हर्ट्ज़ (3x1012 Hz), के मध्य होती है; तदनुसार इनकी तरंग दैर्घ्य 1 मिलिमीटर (सूक्ष्म तरंग पट्टी का उच्चावृत्ति सिरा) एवं 100 माइक्रोमीटर (सुदूर अधोरक्त प्रकाश का तरंग दैर्घ्य सिरा) के बीच होता है।
लघु तरंग

लघु तरंगरेडियो होतीं हैं 3 MHz (3,000 kHz) एवं 30 MHz (30,000 kHz) की आवृत्तियों के मध्य। इन्हें पूर्व काल में ऐसा कहा जाने लगा, क्योंकि इन आवृत्तियों से जुड़ी तरंग दैर्घ्य, उस समय प्रयोग होने वाली दीर्घ तरंग से छोटी होती थीं। एक वैकल्पिक नाम है उच्चावृत्ति रेडियो। ऐसा इसलिए होता था क्योंकि, आवृत्ति एवं तरंग दैर्घ्य, विलोम अनुपात में होते हैं।
मध्यम तरंग

मध्यम तरंग (MW) जो हैं, वे मध्यम आवृत्ति (MF) रेडियो पट्टी का हिस्सा है, जो कि आयाम अधिमिश्रण या Amplitude Modulation के प्रसारण हेतु प्रयोग होता है। अधिकतर विश्व के भागों में इसके प्रसारण हेतु 520 kHz से लेकर 1611 kHz, की आवृत्तियाँ प्रयोग होतीं हैं। इस पट्टी को कभी कभी ए एम पट्टी भी कहते हैं, जबकि केवल आवृत्ति पट्टी नहीं है, जो कि ए एम हेतु प्रयोग की जाए।
दीर्घ तरंग

The दीर्घ तरंग रेडियो प्रसारण पट्टी 148.5 से 283.5 kHz (तदनुसार 1000 and 2000 मीटर के तरंग दैर्घ्य के बीच) के बीच पङने वाली सभी आवृत्तियाँ होतीं हैं। यह समूह निम्न आवृत्ति (LF) पट्टी के अन्तर्गत आता है, जबकि यह पट्टी दीर्घ तरंग प्रसारण से अधिक आवृत्ति-रेंज तक होती है। (Source: https://web.archive.org/web/20080219142045/http://de.wikipedia.org/wiki/Langwelle)। Non-standard frequency (not divisible by 9) Non-standard frequency (not divisible by 9)
अत्यधिक उच्चावृत्ति (EHF)

तरंग दैर्घ्य: 10 mm to 1 mm अत्यधिक उच्चावृत्ति रेडियो आवृत्ति पट्टी में स्थित सर्वाधिक रेडियो आवृत्ति है। इसका रेंज है 30 to 300 गीगा हर्ट्ज़, जिसके ऊपर के विद्युत चुम्बकीय विकिरण को अधोरक्त प्रकाश कहा जाता है, जिसे टैरा हर्ट्ज़ विकिरण भी कहते हैं। इस पट्टी का तरंग दैर्घ्य दस से एक मिलिमीटर होता है, नो कि इस का मिलिमीटर बैण्ड नामकरण करता है जिसे लघु रूप में MMW or mmW भी कहते हैं [BBC [श्रेणी:वर्णक्रम|उच्चावृत्ति, अत्यधिक]]
भारतीय लाह शोध संस्थान

भारतीय प्राकृतिक राल एवं गोंद संस्थान (The Indian Institute of Natural Resins and Gums; संक्षिप्त: भा.प्रा.रा.गों.सं. अथवा IINRG), भारतीय कृषि अनुसंधान परिषद के अधीन स्थापित स्वायत्तशासी संस्थान है जिसको पूर्व में भारतीय लाह शोध संस्थान (Indian Lac Research Institute) के नाम से जाना जाता था। इसका उद्देश्य लाह और अन्य प्राकृतिक राल एवं गोंद पर उन्नत शोध करना है। यह संस्थान भारतीय राज्य झारखण्ड की राजधानी राँची के नामकुम में स्थित है।
बर्मी लिपि

म्यांमार लिपि या बर्मी लिपि (बर्मी भाषा: ဗမာအက္ခရာ / बमाअक्खरा या မြန်မာအက္ခရာ / म्यन्माअक्खरा ), बर्मी भाषा लिखने के लिये प्रयुक्त होती है। यह ब्राह्मी परिवार की लिपि है। इसके अक्षर गोल होते हैं जो ताड़पत्र पर लेखन में सुविधा प्रदान करते थे क्योंकि सीधी रेखाएँ लिखने से पत्तों के फटने का डर रहता है। बर्मी लिपि, ब्राह्मी लिपि से व्युत्पन्न है किन्तु कुछ-कुछ शब्दों की वर्तनी और उच्चारण में बहुत अन्तर होता है। उदाहरण के लिये, यहाँ ः (विसर्ग) का अर्थ वास्तविक विसर्ग नहीं है बल्कि इसके लगाने का अर्थ संगत मात्रा को बड़ा(सुदीर्घ) करना है। ऐसे कई विशेषक चिह्न हैं जो किसी अक्षर की स्वर ध्वनि को बदल देते हैं। दो विशेषक विशेष रूप से पालि के लिए उपयोग किए जाते हैं और शायद ही कहीं और देखे जाते हैं। इनमें से एक या अधिक उच्चारण किसी व्यंजन की ध्वनि को बदलने के लिए उसमें जोड़े जा सकते हैं। इसके अलावा, अन्य संशोधित प्रतीकों का उपयोग स्वर और ध्वनि को अलग करने के लिए किया जाता है, लेकिन उन्हें विशेषक नहीं माना जाता है। बर्मी लिपि के रोमनीकरण की चार प्रणालियाँ प्रचलित हैं। इनमे से दो प्रणालियाँ लिप्यन्तरण (transliterations) कही जा सकती हैं तथा अन्य दो का जोर उच्चारण पर है इसलिये उन्हें टांस्क्रिप्शन (transcriptions) कह सकते हैं। लिप्यन्तरण की प्रणालियाँ हैं- MLC Transcription System (Wikipedia article) तथा ALA-LC Romanization भी देखें। टांसक्रिप्शन प्रणालियाँ हैं- BGN/PCGN romanization Archived 2011-04-29 at the वेबैक मशीन (कुछ परिवर्तनों के साथ) तथा John Okell द्वारा प्रयुक्त प्रणाली। इन प्रणालियों का विस्तृत विवेचन नीचे की सारणियों में दिया गया है- Syllable onsets (या "initials") का रोमनीकरण निम्नवत किया जाता है- Syllable rhymes (या "finals") का रोमनीकरण निम्नवत किया जाता है। इस सारणी में बर्मी वर्ण 'क' က साँचा:IPAchar को आधार के रूप में प्रयोग किया गया है। In sequences with ွ or ဝ before တ်, န်, ပ်, မ် or together with ံ, the vowel pronounced is साँचा:IPAchar rather than the expected साँचा:IPAchar. This is reflected in the BGN/PCGN and Okell transcriptions, but not in the MLCTS and ALA-LC transliterations. The independent vowel letters are transcribed the same as the vowels formed with အ, except in ALA-LC, where those formed with အ take a preposed apostrophe (’): The low tone and checked tone are represented as shown in the table above. The representation of the high tone and creaky tone varies depending on the respective syllable rhyme: sometimes they are inherent in the vowel symbol used, and sometimes they are indicated by a diacritic mark. The ALA-LC romanization indicates these two tones explicitly only in cases where diacritic marks are used; the other three romanizations indicate them regardless of how they are spelled. Examples: Minor syllables in Burmese contain only the vowel साँचा:IPAchar in the rhyme and do not bear tone. They are always followed by a major syllable (any other kind of syllable). In the orthography, they are most commonly spelled as if their rhyme was साँचा:IPAchar (i.e. with no vowel diacritic at all), but are often spelled in other ways. In the MLCTS and ALA-LC systems, minor syllables are romanized exactly as they are spelled in Burmese orthography. In the modified BGN/PCGN system and in the Okell system, minor syllables are indicated by the letter ă regardless of the Burmese orthography
रेडियो आवृत्ति

3 किलोहर्ट्ज से 300 गीगा हर्ट्ज़ की आवृत्ति वाली तरंगों को रेडियो आवृत्ति (RF) कहते हैं। रेडियो तरंगें, रेडियो आवृत्ति की तरंगे ही होतीं हैं। रेडियो आवृत्ति के कम्पन - यांत्रिक कम्पन और वैद्युत कम्पन दोनों हो सकते हैं किन्तु प्रायः रेडियो आवृत्ति से आशय विद्युत कम्पन से ही होता है न कि यांत्रिक कम्पन से। रेडियो आवृत्ति पर कम्पन करने वाली विद्युत धारा के कुछ विशेष गुण होते हैं जो दिष्ट धारा या कम आवृत्ति की प्रत्यावर्ती धारा में नहीं पायी जाती। चूँकि रेडियो आवृत्ति के विकिरण में (बल्कि, सभी विद्युतचुम्बकीय विकिरणों में) विद्युत क्षेत्र और चुम्बकीय क्षेत्र दोनों कम्पन करते हैं (अर्थात बदलते रहते हैं), हम विद्युत क्षेत्र को वोल्ट प्रति मीटर (V/m) द्वारा तथा चुम्बकीय क्षेत्र को अम्पीयर प्रति मीटर (A/m) द्वारा अभिव्यक्त कर सकते हैं।
हर्ट्ज़

हर्ट्ज़ आवृत्ति की अन्तर्राष्ट्रीय इकाई प्रणाली (SI) की इकाई है। इस का आधार है आवर्तन प्रति सैकिण्ड या साईकल प्रति सै. या साईकल s-१ (या राइकल प्रतिलोम)। सामान्यतः प्रयोग किए जाने वाले गुणक हैं किलो हर्ट्ज़ kHz (किलोहर्ट्ज़, १०३ Hz), MHz (मैगाहर्ट्ज़, १०६ Hz), GHz (गीगाहर्ट्ज़, 109 Hz) and THz (टैराहर्ट्ज़, 1012 Hz)। एक हर्ट्ज़, अर्थात् एक साईकल प्रति सैकण्ड (यानि एक पूरा आवर्त); १०० Hz अर्थात् एक सौ साईकल प्रति सैकण्ड। ये इकाई किसी भी आवधिक या सामयिक घटना हेतु प्रय़ोगनीय है। असामयिक घटनाओं की आवृत्ति बैक्वेरल में मापी जाती है। सामान्यतः विभिन्न देस अपने देसो में विधुत आवृत्ति Hz का निर्धारण करते है ताकि देश मे विधुत उपकरणों के निर्माण व उपयोग में आसानी हो उद्धरण:~ भारत 240v 50hz
परम उच्चावृत्ति (SHF)

तरंग दैर्घ्य: 100 mm to 10 mm परम उच्चावृत्ति (या SHF) वे रेडियो आवृत्तियाँ (RF) हैं, जो कि 3 GHz से 30 GHz तक होती हैं। इसे सैंटीमीटर पट्टी या तरंग भी कहा जाता है, क्योंकि इसकी तरंग दस से एक से मी तक दैर्घ्य होता है। इसके कुछ प्रयोग हैं :